Франц Шюц
За футболиста със същите имена вижте Франц Шюц.

Франц Шюц () е германски художник.

Биография 
Роден е на 15 декември 1751 г. във Франкфурт на Майн. Той е първият син на Кристиан Георг Шюц, Стария. Проявява още от малък не само извънредни заложби, но и страстна привързаност към музиката и рисуването. От география, смятане и история не разбирал почти нищо, но композирал и рисувал с лекота и бил неизчерпаем на идеи. Парите за него нямали никакво значение. Ако имал такива, веднага ги жертвал, както и голяма част от времето си за свиренето, виното, безкрайните обеди и вечери и веселите компании, където бил незаменим със своите шеги и пантомими.

През 1777 г. Франц се запознава с базелския търговец и меценат Гедеон Буркхард, който го взема под свое покровителство, осигурява му храна и подслон до края на живота му. Взема го на пътувания до Швейцария и Северна Италия. Франц бил особено добър при рисуването на дървета, къщички, скали, водопади. В картините му рядко има хора.
Повечето от произведенията му останали при неговия меценат, някои изпращал вкъщи. Днес те могат да се видят в музеите във Фльорсхайм и Франкфурт на Майн.

От неизвестен негов приятел е останало описанието на вкусовете и характера му: 

Винаги весел и щастлив, без да се погрижи за лошото си здраве, умира от туберкулоза на 14 май 1781 г. в Женева, където е и погребан в католическата енория Саконе.

Произведенията му бележат прехода от рококо (чийто представител е баща му) към романтизъм.

Галерия

Източници

Външни препратки 
 Swiss mountain landscape with small bridge spanning a brook в Метрополитън мюзиъм

Германски художници
Германци в Швейцария
Родени във Франкфурт на Майн
Починали в Женева
Починали от туберкулоза